אפרים מושקטו

אפרים (אפי) מושקטו הוא תא"ל במילואים בצה"ל, שירת כמפקד חטיבת הבקעה ומתקן אדם.

שירות צבאי
עם גיוסו לצה"ל שובץ מושקטו בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש במספר תפקידי פיקוד ובהם מפקד גדוד 13 ומפקד בא"ח גולני. בשנים 1999–1997 שימש כמפקד חטיבת הבקעה. לאחר מכן השתלם במכללה לביטחון לאומי ועם סיום לימודיו מונה למפקד מתקן אדם. בשנת 2002 נפטר החייל  מיחידת דובדבן כתוצאה מכך שטורטר באופן שחרג מן המותר בצה"ל הן בעצימות והן במשך העונש. כתוצאה מכך עוכב קידומו של מושקטו ולבסוף בוטל מינויו למפקד חטיבת ביסלמ"ח. בתפקידו הבא שימש כמפקד מחוז הצפון בפיקוד העורף. בשירות המילואים בפיקוד העורף הועלה בשנת 2012 לדרגת תא"ל.

לאחר שירותו הצבאי שימש כמנהל תחום ביטחון פנים במוטורולה ישראל ולאחר מכן כמנהל אגף מוצרים ושירותים במוטורולה סולושנס ישראל. מתגורר בקיבוץ קליה.

קישורים חיצוניים
 .
 .

הערות שוליים

מפקדי חטיבת הבקעה
מפקדי מחוז צפון בפיקוד העורף
מפקדי מתקן אדם
תתי-אלופים בצה"ל
בוגרי תיכון בית ירח 
ישראלים שנולדו במאה ה-20